**Nuo 2016 m. sausio 1 d. įsigaliojo naujos Gyvenamosios vietos deklaravimo taisyklės (VĮ Registrų centro direktoriaus 2015-12-29 įsakymas Nr. v-294). Naujose taisyklėse nemažai pakeitimų:**

– asmenys, privalantys deklaruoti gyvenamąją vietą, ją deklaruoja per 15 (anksčiau buvo 7) darbo dienų nuo atvykimo į LR ar gyvenamosios vietos pakeitimo LR;

– deklaracijų negali pateikti įgalioti asmenys (pateikiamos tik asmeniškai);

– vietoje patalpų savininko sutikimo gali būti pateiktas dokumentas, patvirtinantis teisę apsigyventi gyvenamojoje patalpoje – nuomos ar panaudos sutartis, įmonės ar įstaigos išduotas raštas, patvirtinantis teisę apsigyventi įmonei (įstaigai) priklausančioje patalpoje nurodytu adresu, apsigyvenimą viešbutyje ar suteiktą bendrabutį patvirtinantys dokumentai;

– gyvenamoji patalpa turi atitikti teisės aktų nustatytus minimalius naudingo patalpos ploto, tenkančio vienam asmeniui, reikalavimus. Jei pastato plotas yra nepakankamas, deklaracija nepriimama. Deklaruojant nepilnamečius, naudingo patalpos ploto reikalavimas netaikomas;

– gyvenamosios patalpos savininkas gali nurodyti datą iki kurios leidžia gyventi asmeniui jam priklausančiame būste. Nurodomas terminas negali būti trumpesnis negu vienas mėnuo;

– asmuo, išvykstantis iš LR ilgesniam nei 6 mėnesių laikotarpiui, užpildytą ir pasirašytą deklaraciją kartu su galiojančio asmens dokumento duomenų lapo kopija, gali pateikti paštu;

– jei išvykstantis iš LR asmuo turi nepilnamečių vaikų, kurių išvykimo nedeklaruoja, turi deklaracijoje nurodyti asmens, su kuriuo lieka gyventi jo nepilnamečiai vaikai, duomenis – vardą, pavardę, gimimo metus, giminystės ryšį, adresą;